विलायत पोर्टल : हशदुश शअबी के मीडिया सेल के अनुसार स्वंयसेवी बल ने तलअफर शहर पर दाइश के बड़े हमले को नाकाम कर दिया है । प्राप्त जानकारी के अनुसार तलअफर के हस्सानी और कसरे मेहराब क्षेत्र को निशाना बनाकर किये गए इन हमलों को हशदुश शअबी की चौथी बटालियन ने नाकारा बना दिया है । ज्ञात रहे कि स्वंयसेवी बल नैनवा प्रान्त में स्थित तल अफर शहर की घेराबंदी किये हुए हैं । उम्मीद है जल्दी ही सेना तल अफर की पूर्ण आज़ादी का अभियान शुरू करेगी ।